Direktny zwisk ku krajnemu sejmoju
Wšakorake publikacije, zarědowanja a internetowe wustupy krajnego sejma wobstawnje informěruju wó źěle krajnego parlamenta. Wóni mógu se wótewześ pśez skazański formular na webboku krajnego sejma abo pśi infobliźe we foyeru. Wobsłužba woglědarjow jo wuwijała rěd indiwiduelnych programowych pórucenjow, kótarež pósrědnjaju kupkam a jadnotliwym woglědaŕkam a woglědarjam wobšyrny wobraz wó wašni funkcioněrowanja bramborskego parlamenta. Na plenarnych dnjach słušaju wobźělenje na pósejźenju parlamenta a rozgrona z wótpósłańcami do woglědaŕskego programa. Teke za młodostnych pórucyjo krajny sejm wósebnje koncipěrowane kubłańske pórucenja, aby zbližyli rowno młodym luźam politiku a rozkładowali parlamentariski wšedny źeń.
pap_Latn szl_Latn